internet vaartha 156 Views
ముంబై : భారత్‌ పవన విద్యుత్‌ సామర్ధ్యం ఈ ఏడాది 30శాతం పెరిగి 4300 మెగావాట్లకు చేరుతుందని అంచనా. ఆంధ్రప్రదేశ్‌, గుజరాత్‌, మధ్యప్రదేశ్‌ రాష్ట్రాల్లో పెరగనున్న విద్యుత్‌ ఉత్పత్తి కారణంగా ఈవృద్ధి ఉంటుందని సుజ్లాన్‌ గ్రూప్‌ ఛైర్మన్‌ తుల్సి తంతి వెల్లడించారు. మొత్తం పవన విద్యుత్‌ సామర్ధ్యం దేశంలో 27 గిగావాట్ల వరకూ ఉంది. దేశంలో మొత్తం విద్యు త్‌ ఉత్పత్తి సామర్ధ్యంలో తొమ్మిది శాతం పవన విద్యుత్‌ ఉంటుందని అంచనా. ఈ ఏడాదిలోనే 30శాతం వృద్ధి ఉంటుందని, సుజ్లాన్‌ కంపెనీ కొత్తగా భుజ్‌ ప్రాంతంలో రోటార్‌బ్లేడ్స్‌ ఉత్పత్తి కేంద్రాన్ని ప్రారంభించిందని అన్నారు. తమ క్లయింట్లకోసం ఈ బ్లేడ్ల ఉత్పత్తిని చేపట్టినట్లు తేలింది. జర్మనీనుంచి నేరుగా వీడియోకాన్ఫ రెన్సింగ్‌ద్వారా మీడియాతో తుల్సి మాట్లాడారు. ఆంధ్రప్రదేశ్‌, మధ్యప్రదేశ్‌, గుజరాత్‌లతోపాటు కర్ణాటక, రాజస్థాన్‌, మహారాష్ట్రలతో కూడా తమ సామర్ధ్యం పెరుగుతుందన్నారు. తమిళనాడులో మరి కొంత పెరుగుతుందని చెప్పారు. భారత పునరు త్పత్తి విద్యుత్‌ రంగానికి 2015-16 ఒక కీలక మైలు రాయి వంటిదని పేర్కొన్నారు. పవన విద్యుత్‌ రంగానికి 3.16 బిలియన్‌ డాలర్ల పెట్టుబడులు వచ్చాయి. మొత్తంగ్రిడ్‌ పునరుత్పత్తి విద్యుత్‌ కెపా సిటీలో 64శాతం ఉత్పత్తి సామర్ధ్యం ఉంటుందని అంచనా. ఉద్గారాలను 58.56మిలియన్‌ టన్నుల వరకూ తగ్గిస్తుందని,లేదా 1.76 మిలియన్‌ మొక్కలు నాటి తగ్గించే శక్తిని పవన విద్యుత్‌ తగ్గిస్తుందని తంతి వివరించారు. పవన విద్యుత్‌లో భారత్‌ ప్రపంచవ్యాప్తంగా నాలుగో స్థానంలో ఉంది. చైనా, అమెరికా, జర్మనీ దేశాల తర్వాతభారత్‌ నిలిచింది. 2022 నాటికి 175 గిగా వాట్ల విద్యుత్‌ కెపాసిటీని సాధించే లక్ష్యంతో ఉంది. ఈ మొత్తంలో 60 గిగా వాట్లు పవన విద్యుత్‌ అని తెలుస్తోంది. భారత్‌ పవనవిద్యుత్‌ ఉత్పత్తిలోను, మార్కెటింగ్‌లోను 27 శాతం వాటాతో సుజ్లాన్‌ ఉంది. 900 మెగావాట్ల విద్యుత్‌ ప్రాజెక్టుల లక్ష్యంతో ఉన్న సుజ్లాన్‌ ఇప్పటికే 520 మెగావాట్ల విద్యుత్‌ ఉత్పత్తిని ప్రారంభించింది.